חותם יהועזר בן הושעיהו

חותם יהועזר בן הושעיהו הוא חותם שהתגלה בקרבת הכותל הדרומי. על החותם נחרטו, ככל הנראה בזמנים נפרדים, דמות גניוס (דמות מכונפת מגוננת)  ברמה אמנותית גבוהה, וכתובת שתוכנה שם פרטי בכתב עברי קדום, חרוטה ברמה נמוכה. זה המופע הראשון ביהודה של דמות גניוס – שהיה נפוץ באימפריה האשורית החדשה – על ממצא מחפירות ארכאולוגיות.

 מקום הגילוי 
החותם התגלה כ־11 מטרים דרומה מהפינה הדרום־מערבית של הר הבית (בחומותיו הנוכחיות, ולא בחומותיו מימי בית ראשון).Vukosavović et al., Hebrew Stamp Seal, p. 125

 תיאור 
מידותיו הן 1.8×1.65 ס"מ, עוביו 0.95 ס"מ, ומשקלו 3.34 גרמים, והוא עשוי אבן שחורה. על החותם חרוטה דמות מכונפת, ומסביבה, כתובת באותיות עבריות קדומות.Vukosavović et al., Hebrew Stamp Seal, p. 128 יש פער בין רמת החריטה של הדמות, שהיא גבוהה למדי, לבין רמת החריטה של הכתובת, שהיא חובבנית;Vukosavović et al., Hebrew Stamp Seal, p. 132 החוקרים משערים שתחילה נחרטה הדמות, ולאחר מכן, כאשר החותם עבר לבעלים חדש, נחרט עליו השם של אותו בעלים חדש.Vukosavović et al., Hebrew Stamp Seal, pp. 133–134

 הכתובת 
הכתובת היא:

כלומר, . חריטת האותיות איננה טובה, ככל הנראה מתוך רשלנות או חוסר ניסיון של יוצר החותם – האותיות גולשות אחת על השנייה.Vukosavović et al., Hebrew Stamp Seal, p. 128

 הדמות 
הדמות המוצגת על החותם היא גניוס, רוח מגוננת, שידו הימנית מושטת קדימה. הוא לבוש בגד ועל ראשו כיסוי ראש. תווי פניו וזקנו חסרים במידה רבה, ואין זכר לידו השמאלית או זרועו הימנית. באמנות האשורית הייתה נפוצה דמות הגניוס המכונף, כאשר לעיתים הייתה בעלת ראש אדם וקרניים, לעיתים ראש אדם ללא קרניים ולעיתים ראש ציפור. קשה להכריע האם לדמות שעל החותם היו קרניים. לרוב מחזיק הגניוס בידו הימנית המושטת חפץ שנקרא "מולילו"ראו למשל  ובידו השמאלית דלי , שניהם נעדרים בחותם זה.Vukosavović et al., Hebrew Stamp Seal, p. 130–131 הגניוס לא גמור, וייתכן שהעבודה עליו נפסקה בשל מותו של בעל החותם או של האמן שיצר אותו.Vukosavović et al., Hebrew Stamp Seal, p. 133

מדובר בתיאור הראשון של גניוס שנמצא ביהודה בחפירה ארכאולוגית. לבוש הגניוס איננו אשורי, ודמות לבושה בגד דומה נמצאה על בולה מעיר דוד; הגניוסים באשור אופיינו לרוב טוניקה שונה. גם כיסוי הראש לא זהה לכיסויי הראש האופייניים לגניוסים באשור.Vukosavović et al., Hebrew Stamp Seal, p. 131 יהודה הייתה חלק בלתי נפרד מהסביבה התרבותית של המזרח הקדום, וחלקה עם סביבתה אמונות וערכים משותפים, וביניהם – אמונה בקסם ובעל־טבעי; נראה שהמחזיקים בחותם היו מודעים לתכונות העל־טבעיות המיוחסות לדמות הגניוס.Vukosavović et al., Hebrew Stamp Seal, p. 134

דמויות אנושיות על חותמות ובולות יהודאיות אינן נפוצות, דבר הנתפס לעיתים כ; לאור ממצאים הנושאים דמות אדם מירושלים, כדוגמות חותם זה, ישנם חוקרים המטילים ספק באנאיקוניזם יהודאי.Vukosavović et al., Hebrew Stamp Seal, p. 132

 תארוך 
לאור הקשרים בין יהודה ואשור בין 730–630 לפנה"ס, והתפוצה של הגניוסים באימפריה האשורית בתקופה זאת, החותם מתוארך לשנים אלה.Vukosavović et al., Hebrew Stamp Seal, p. 132

 שמות 
השם "יהועזר" איננו נפוץ – בצורתו זאת הוא ידוע מחותם מהתקופה הפרסית כשמו של פחוא (מושל) ביהוד. הוא מוכר לרוב בצורה "יועזר", למשל מפפירוס מואדי מורבעת ומ. ממכתב באכדית מתקופת אשורבניפל ידוע השם Iaū-idrī, ובתעודות מסופוטמיות מתקופת גלות בבל מוכר השם הן בצורה המשוחזרת Yāhû-azar והן בצורה המשוחזרת Yāhû-izrī.Vukosavović et al., Hebrew Stamp Seal, p. 129–130

השם "הושעיהו" וצורות דומות לו נפוץ מאוד, למשל מבולה מעיר דוד, מפפירוס מואדי מורבעת וממכתבי לכיש. גם בקרב גולי בבל היה השם פופולרי, בצורתו המלאה Amuš-Yāma ובצורתו המקוצרת Amušē, הן בתעודות אל־יהודו והן ב. השם היה נפוץ גם במושבה היהודית ביב.Vukosavović et al., Hebrew Stamp Seal, p. 130

 לקריאה נוספת 


קישורים חיצוניים


 הערות שוליים 

קטגוריה:כתובות בעברית עתיקה
קטגוריה:חותמות
קטגוריה:עתיקות ארץ ישראל
קטגוריה:התקופה הישראלית
קטגוריה:ארכאולוגיה מקראית
קטגוריה:הר הבית: היסטוריה